***ছক্কা পঞ্জা ২*** (নেপালি:छक्का पन्जा २), সংক্ষিপ্ত ভাবে **সিপি ২** বা **সি:পি ২** নামে পরিচিত, হল দীপা শ্রী নিরুলা নির্দেশিত ২০১৭ সালের নেপালি কালো কৌতুকমূলক সামাজিক নাট্য চলচ্চিত্র। এর গল্প ও চিত্রনাট্যের রচয়িতা দীপক রাজ গিরি এবং প্রযোজনা করেছিলেন আমা সরস্বতী মুভির অধীনে দীপা শ্রী নিরুলা, দীপক রাজ গিরি, কেদার ঘিমিরে এবং জিতু নেপাল। এটি ছক্কা পঞ্জা পরম্পরার দ্বিতীয় চলচ্চিত্র। ছবির মুখ্য চরিত্রগুলিতে অভিনয় করেছিলেন দীপক রাজ গিরি, কেদার ঘিমিরে, বুদ্ধি তামাং প্রিয়াঙ্কা কারকি, স্বস্তিমা খাড়কা, বর্ষা রাউত এবং নবাগত স্বরূপ পুরূষ ধাকল।

*ছক্কা পঞ্জা ২* এর মুক্তি প্রথমে নেপালের বড় শহরগুলিতে হয়েছিল এবং তারপরে এটি বিশ্বব্যাপী মুক্তি পেয়েছিল  এটি পূর্বের ছক্কা পঞ্জার পর সর্বকালের দ্বিতীয় সর্বোচ্চ আয়ের নেপালী চলচ্চিত্র

চরিত্র চিত্রণ
-------------

* দীপক রাজ গিরি- রাজা
* প্রিয়াঙ্কা কারকি- উমা / আকাঙ্ক্ষার মা
* আয়ুষ্মান যোশি- উমার বন্ধু
* স্বস্তিমা খাড়কা- আকাঙ্ক্ষা
* জিতু নেপাল- সরস্বতী
* কেদার ঘিমিরে- পরামর্শদাতা মামা / ম্যাগনে
* বুদ্ধি তামাং- বুদ্ধি
* বর্ষা রাউত- বৃন্দা
* স্বরূপ ধাকল- প্রজ্বল
* গৌরব পাহাড়ী- গৌরব

গল্প
----

একটি গ্রামে তিন বন্ধু রয়েছে: প্রজ্বল (স্বরূপ ধাকল), সরস্বতী (জিতু নেপাল) এবং গৌরব (গৌরব পাহাড়ী)। এদের মধ্যে গৌরব সম্প্রতি মার্কিন যুক্তরাষ্ট্র থেকে এসেছে। সে গ্রামে বিবাহের উদ্দেশ্যে এসেছিল, পরে সে ইউএসএ তে ফিরে যায়। গৌরব গ্রাম ছেড়ে যাওয়ার পরে, প্রজ্বল এবং সরস্বতী কাঠমান্ডু যাওয়ার সিদ্ধান্ত নেয়। সরস্বতী তার লোক সেবা (পাবলিক সার্ভিস) পরীক্ষার জন্য প্রস্তুতি নিতে চায় এবং তার বন্ধু প্রজ্বল অস্ট্রেলিয়া যাওয়ার স্বপ্ন দেখছে।

দুই তরুণী আকাঙ্ক্ষা (স্বস্তিমা খড়কা) এবং বৃন্দা (বর্ষা রাউত) কাঠমান্ডুতে তাদের জীবন উপভোগ করছে। এই দুজনই তাদের আইইএলটিএস পরীক্ষায় উত্তীর্ণ হওয়ার চেষ্টা করছে, অস্ট্রেলিয়াতে যাবার জন্য। উমা (প্রিয়াঙ্কা কারকি) আকাঙ্ক্ষার কড়া মা এবং একজন প্রখ্যাত আইনজীবী এবং সে কঠিন হাতে তার মেয়ে আকাঙ্ক্ষার বন্ধুদের সামলায়। অন্য কোনও উপায় না দেখে আকাঙ্ক্ষা তার কাকা, ভিসা সংস্থায় কর্মরত, ম্যাগনে বুড়োর (কেদার ঘিমিরে) কাছে যায়। সেখানে ম্যাগন আকাঙ্ক্ষাকে প্রজ্বলের সাথে বিবাহের (নকল) পরিকল্পনা দেয়। তাদের বিবাহের পরে, তারা উভয়ই অস্ট্রেলিয়ায় নির্ভরশীল ভিসায় প্রবেশ করবে। কিন্তু তাদের পরিকল্পনা ব্যর্থ হয় এবং তারা অস্ট্রেলিয়ায় যেতে পারেনা। 
প্রজ্বল আস্তে আস্তে আকাঙ্ক্ষাকে পছন্দ করতে শুরু করলেও সে প্রজ্বলকে আকাশের (আয়ুষ্মান যোশি) গল্প শোনায়। অস্ট্রেলিয়ার বাসিন্দা আকাশ, আকাঙ্ক্ষার আসল প্রেমিক। আকাঙ্ক্ষা জানায় যে আকাশ নিজেই প্রিয়ার সাথে নকল 'মিথ্যা বিবাহ' করার পরে নির্ভরশীল ভিসায় অস্ট্রেলিয়া গিয়েছিল। পরীক্ষায় প্রিয়ার অনেক বেশি নম্বর ছিল।

উমার ছোটবেলার প্রেমিক রাজা (দীপক রাজ গিরি) আসার পর সব অবস্থার পরিবর্তন হয়ে যায়। উমা মনে করে রাজা তার সাথে বিশ্বাসঘাতকতা করেছে। রাজা এখন ডিএসপি। তার সাহায্যে, উমা প্রজ্বল এবং আকাঙ্ক্ষাকে ধরে ফেলে। তখন আকাঙ্ক্ষা বাড়ি ছেড়ে চলে যায়। আকাঙ্ক্ষা ভিসার জন্য চেষ্টা করে কিন্তু আবার ব্যর্থ হয়। এর মধ্যে, আকাশ অস্ট্রেলিয়া থেকে ফিরে এসে জানতে পারে যে প্রজ্বলের অসম্পূর্ণ নথি জমা দেওয়ার কারণে ভিসা ব্যর্থ হয়েছিল। প্রজ্বল সম্পর্ক বিচ্ছিন্ন হওয়ার কারণে হতাশাগ্রস্ত হয়ে পড়ে। আকাঙ্ক্ষা ও আকাশ বিয়ে করার চেষ্টা করলেও তারা রাজার হাতে ধরা পড়ে। তাদের সকলকে বহুবিবাহের মামলায় গ্রেপ্তার করে আদালতে পাঠানো হয়।

এখানে গল্পের মোড় ঘোরে। মামলা যখন চলছিল, প্রিয়া আদালতে প্রবেশ করে আকাশকে বহুবিবাহের জন্য অভিযুক্ত করে। বিবাহ বিচ্ছেদ করার জন্য সে আকাশের কাছে ৩০ কোটি নেপালি টাকা দাবি করে, আকাশ সেই টাকা দিয়ে দেয়। তখন জানা গেল প্রিয়া আসলে প্রজ্বলের বান্ধবী। এটি সমস্ত তাদের পরিকল্পনা ছিল ৩০ কোটি আদায় করার জন্য। তারা ধরা পড়েছিল কিন্তু আইন ভঙ্গ না করায় পুলিশ কিছুই করতে পারেনি। বাবার মৃত্যুর পরে গৌরব নেপালে ফিরে আসে। আকাশ ও আকাঙ্ক্ষা বিবাহিত এবং সুখে জীবন যাপন করছে। প্রজ্বল এবং প্রিয়াও তাই।

সাউন্ডট্র্যাক
-------------

| নং. | শিরোনাম | গায়ক | দৈর্ঘ্য |
| --- | --- | --- | --- |
| ১. | "সারা রা রা হুই" | দীপা শ্রী নিরুলা, জিতু নেপাল, কেদার ঘিমিরে, টঙ্কা বুধাঠোকি | ১:০১ |
| ২. | "মাতা ইত্তা কিনারাম (ঝ্যাম্মা ঝ্যাম্মা)" | হরি বংশ আচার্য, আস্থা রাউত | ৫:০১ |
| ৩. | "ইয়া দাজু নাসামাউ" | আলমোড়া রানা উপ্রেতি, সুজাতা বর্মা | ৪:১৪ |

### সংগীত বিতর্ক

অভিযোগ করা হয়েছিল "ইয়ে দাজু নাসামাউ" গানটি নেপালি লোক সংগীতশিল্পী কাঞ্ছা মাগর নেপালির থেকে চুরি করা। তখন পরিচালক ও প্রযোজক দীপক রাজ গিরি মূল গায়ককে কৃতিত্ব দিয়েছিলেন এবং গায়ক ও তাঁর ভক্তদের কাছে ক্ষমা চেয়েছিলেন। তারপরে *ছক্কা পঞ্জা ২*এর আরও একটি গান, "মাতা ইত্তা কিনারাম (ঝ্যাম্মা ঝ্যাম্মা)"ও নেপালি চলচ্চিত্র *দেওর বাবু*র গান "বাসনা মিঠো কস্তুরি কো" থেকে চুরির অভিযোগ উঠেছিল।

প্রতিক্রিয়া
------------

### বক্স অফিস

একান্তিপুর বিবৃত করেছিল যে *ছক্কা পঞ্জা ২* ছয় দিনে ৬০ মিলিয়ন টাকা আয় করেছে। ছবিটি নেপালে বছরের সবচেয়ে বেশি আয় করা ছবিতে পরিণত হয়েছিল, ৮ দিনের মধ্যে প্রেম গীত ২ এর রেকর্ড ভেঙে গিয়েছিল। *ছক্কা পঞ্জা ২*, নেপালে, *বাহুবলী ২* এর উদ্বোধনী রেকর্ডও ভেঙে দিয়েছিল এবং এর নতুন বক্স অফিস অনুমান ছিল ১৩ কোটি।।

তথ্যসূত্র
---------

1. ↑  Author, No। "Chhakka Panja 2 | Nepali Times Buzz | Nepali Times"। *nepalitimes.com*। ২০১৭-১০-২০ তারিখে মূল থেকে আর্কাইভ করা। সংগ্রহের তারিখ ২০১৭-১০-২২।
2. ↑  "Sequel of Chhakka Panja to be produced"। *My Republica* (ইংরেজি ভাষায়)। ২০১৭-০৮-০৬ তারিখে মূল থেকে আর্কাইভ করা। সংগ্রহের তারিখ ২০১৭-১০-২২।
3. ↑  "Chhakka Panja 2 (2017) - Nepali Movie"। *reelnepal* (ইংরেজি ভাষায়)। ২০১৭-০৭-০৪ তারিখে মূল থেকে আর্কাইভ করা। সংগ্রহের তারিখ ২০১৭-১০-২২।
4. ↑  "Chakka panja 2 is ready to swing on this Dashain"। *www.inheadline.com* (ইংরেজি ভাষায়)। ২০১৭-১১-২০ তারিখে মূল থেকে আর্কাইভ করা। সংগ্রহের তারিখ ২০১৭-১০-২২।
5. ↑  "Chhakka Panja 2 set for September release" (ইংরেজি ভাষায়)। ২০১৭-০৭-০৫ তারিখে মূল থেকে আর্কাইভ করা। সংগ্রহের তারিখ ২০১৭-১০-২২।
6. ↑  "New looks of Barsha Raut in "Chhakka Panja 2" has been out… ~ Filmypati.com"। *www.filmypati.com* (ইংরেজি ভাষায়)। ২০১৭-১১-২০ তারিখে মূল থেকে আর্কাইভ করা। সংগ্রহের তারিখ ২০১৭-১০-২২।
7. ↑  "Chhakka Panja 2 song music stolen, Deepak Raj Giri responds"। *Nepali Movies, films* (ইংরেজি ভাষায়)। ২০১৭-০৭-২৪। ২০১৭-০৯-২৯ তারিখে মূল থেকে আর্কাইভ করা। সংগ্রহের তারিখ ২০১৭-১০-২২।
8. ↑  "'Chhakka Panja 2' Song Controversy: No One Has Stolen My Composition Says Suresh Adhikari"। *Nepali Film News* (ইংরেজি ভাষায়)। ২০১৭-০৮-২৯। ২০১৭-১১-২০ তারিখে মূল থেকে আর্কাইভ করা। সংগ্রহের তারিখ ২০১৭-১০-২২।
9. ↑  "Second Song 'Ma Ta Yeta Kinarama' Of 'Chhakka Panja 2' Too Landed In Controversy"। *Nepali Film News* (ইংরেজি ভাষায়)। ২০১৭-০৮-২৯। ২০১৭-১১-২০ তারিখে মূল থেকে আর্কাইভ করা। সংগ্রহের তারিখ ২০১৭-১০-২২।
10. ↑  "'छक्का पञ्जा २'लाई मल्टिप्लेक्समा सर्वाधिक शो"। *Setopati* (ইংরেজি ভাষায়)। ২০১৭-০৯-৩০ তারিখে মূল থেকে আর্কাইভ করা। সংগ্রহের তারিখ ২০১৭-১০-২২।
11. ↑  Dcnepalonline। "'छक्का पन्जा २' को दोश्रो गीतलाई पनि चोरीको आरोप, सुन्नुहोस दुवै गीत र फरक छुट्याउनुहोस्"। *Is new song of Chhaka Panja 2 copied?* (ইংরেজি ভাষায়)। ২০১৭-১১-২০ তারিখে মূল থেকে আর্কাইভ করা। সংগ্রহের তারিখ ২০১৭-১০-২২।
12. ↑  "Chhakka Panja 2 reaps Dashain box office bonus" (ইংরেজি ভাষায়)। ২০১৭-১০-১৭ তারিখে মূল থেকে আর্কাইভ করা। সংগ্রহের তারিখ ২০১৭-১০-২২।
13. ↑  "Chhakka Panja 2 Business: Opening Is Superb | Hall Report Of Chhakka Panja 2"। *Nepali Film News* (ইংরেজি ভাষায়)। ২০১৭-০৯-২৭। ২০১৭-১১-২০ তারিখে মূল থেকে আর্কাইভ করা। সংগ্রহের তারিখ ২০১৭-১০-২২।
14. ↑  "Box Office : CHHAKKA PANJA 2 Roars With Massive 1.60 Crore Gross Debut"। *www.moviemandu.com* (ইংরেজি ভাষায়)। ২০১৭-১১-২০ তারিখে মূল থেকে আর্কাইভ করা। সংগ্রহের তারিখ ২০১৭-১০-২২।

বহিঃসংযোগ
---------

* ইন্টারনেট মুভি ডেটাবেজে *ছক্কা পঞ্জা ২*  (ইংরেজি)